Chiko farm i lukim diklaen long egg prodaksen
Wan bigfala saplaea blong egg blong faol long Vanuatu i stat blong lukim wan diklaen long egg prodaksen blong hem.
Kenneth Thode, Ona blong Chiko Farm, i talem se hemi spendem bigfala mani long wan charter flaet blong Kavman i go long New Zealand long manis May, mbe saplae we hemi expektem i no bin kam in.
Hem i talem se wan bigfala bilding we hem i bildim blong ol imported chick we hem i cost araon VT 15 million i empti gud naoia i stap.
“Risen we yumi nokat ol chicks long ples ia hemi from COVID-19, mbe yumi manej blong arenjem wan jata flaet wetem Air Vanuatu blong ko long New Zealand mo pikim ap ol yang chick mo fertile egg,” Mr Thode i talem.
Hem i talem se mbe hem i no save wai everi chicks blong Chicko mo Livestock Department oli no bin kam in long Air Vanuatu aircraft ia.
“Kasem tete Air Vanuatu i no kivim wan risen wai ol chicks ia oli no bin save ko long plen mo hem ia hem i wan isiu. Naoia we building hem i empti, egg prodaksen i stap ko daon,” hem i talem.
Hem i kwestenem yet se who ia bambae i kivim bak mani we oli bin spendem.
“Hem i so unfojunet we Department blong Livestock wetem Chiko Farm, tufala i lusum bigfala mani long saet blong impoteisen blong ol chicks long New Zealand,” Director Bong i talem.
Hem i talem se Livestock Department i bin pem ova long 2500 chicks we oli sud kam in mo Chiko Farm hem i bin pem 8000 chicks. Mbe Air Vanuatu i no bin save loadem ol chicks long wan spesel flaet blong hem we i ko long New Zealand long manis May.
Director Bong i talem se Air Vanuatu i bin talem se i nogat i naf spes long air craft.
Mbe Air Vanuatu i talem se oli explenem everi samting long ol poultry farm ona we i yusum flaet be ol ona ia oli no folem advaes blong yusum plen.
Hem i talem se offload we oli mekem long Auckland i folem nomo advaes blong ol ona blong poultry farm long New Zealand.
Paul Pio, Marketing mo Communication Manager blong Air Vanuatu, i talem se i gat sam misandasting mo confusion long hao Air Vanuatu i operet olsem wan airline mo amas spes i availabol blong tekem in amaon blong ol chicks ia.
Hem i talem se from hem ia nao i mekem se sam long ol box blong ol chicks ia i no bin kam in.
“Long day blong operation yumi risivim moa long wanem we aircraft i save tekem onboard,” Mr Pio i talem.
Ol poultry fama long New Zealand i talem se bae oli no save rifandem bigfala mani we ol lokol poultry farm mo livestock dipatmen i bin kivim.
Ol New Zealand Poultry fama ia i talem se sapos ol poultry fama blong Vanuatu i wantem saplae bae oli mas mekem nara peimen bageken.
Air Vanuatu i redi blong kivhan long situesen ia wetem ol flaet we hemi mekem mo ol klaen i mas rispektem ol protokol blong yusum airline.
tpi_Latn tpi_Latn tpi_Latn tuk_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn